text: Husdyr evakueret fra brand
  11 december 2012 kl. 12.20
  Omkring 50 kreaturer og tre-fire heste blev tirsdag morgen evakueret fra en stald på en gård ved Gesten nær Vejen.
  Brandvæsenet blev alarmeret til en brand på gården klokken 8.30.
  Branden var muligvis antændt af de elektriske installationer i stalden.
  Indsatsleder Ole Christensen oplyser, at branden blev bekæmpet i løbet af tre kvarter.
  Politiet havde allerede fået hestene ud af stalden, da Falck og det frivillige brandværn fra Skodborg ankom.
  